Eugenijus Kisinas

Eugenijus Simonas Kisinas (g. 1934 m. gegužės 2 d. Kaunas - mirė 2023 m. lapkričio 10 d.) – Lietuvos karinis veikėjas, karinės terminijos žodynininkas, pulkininkas.

 Biografija 
1955 m. baigė Leningrado artilerijos mokyklą. 1955–1966 m. tarnavo TSRS Pabaltijo ir Tolimųjų Rytų karo apygardose. 1970 m. aukso medaliu baigė Leningrado karo akademiją. 1970–1977 m. Priekarpatės apygardos artilerijos pulko štabo viršininkas, pulko vadas, 1977–1985 m. divizijos raketų ir artilerijos viršininkas.

Išėjęs į atsargą 1985–1992 m. dėstė Kauno kūno kultūros institute ir Kauno politechnikos institute. 1990 m. Lietuvai atkūrus nepriklausomybę 1992–1997 m. Krašto apsaugos mokyklos, Lietuvos karo akademijos katedros viršininko pavaduotojas, 1998–2001 m. – valandinis dėstytojas. 1993 m. pulkininkas.

Parašė ir parengė spaudai 55 mokomuosius, pedagoginius ir mokslinius veikalus,  svarbiausias – Kario ugdymas. Vadovėlis  kariniams instruktoriams ir vadams (2001).  1995–2017 m. dalyvavo kuriant šiuolaikinę karinę terminiją – parašė karybos ir jos terminijos knygų. Visuotinės lietuvių enciklopedijos ir Technikos enciklopedijos straipsnių apie karybą autorius. Parašė biografines apybraižas „Mes – Kisinai: Panevėžio Kisinų pėdsakais“, *Kaip aš praleidau savo 84-ąjį gimtadienį“, *Kaip aš praleidau savo 85-ąjį jubiliejų“ ir *Kaip aš praleidau savo 86-ąjį gimtadienį“ lietuvių, anglų ir rusų kalbomis, „Kaip aš praleidau savo 89-tąjį gimtadienį“, „Dviejų brolių Kisinų protėvių istorija“, „Karas Ukrainoje ir grįžimas į Lietuvą“ ir „Kaip gyveni, pulkininke!“ lietuvių, anglų ir rusų kalbomis.  

Vedęs. Turi sūnų (mirė 2018 m.) ir dukrą, tris vaikaičius ir keturis provaikaičius. 

2013 apdovanotas Krašto apsaugos sistemos medaliu civiliams „Už nuopelnus“, 2018 – Valstybinės lietuvių kalbos komisijos diplomu ir skulptūrėle „Sraigė“ už lietuvių kalbos puoselėjimą – už lietuviškos karybos terminijos kūrimą, terminų žodynų rengimą.
2014 m. kartu su sergančia žmona persikėlė į Charkivo miestą Ukrainoje pas dukrą. Žmona po sunkios ligos mirė 2019.
2022 m. kovo 9 d., prasidėjus RF invazijai į Ukrainą, kartu su dukra ir jos vyru, grįžo į Lietuvą.

 Bibliografija 

 Civilinė apsauga. Dozimetriniai prietaisai. Kaunas, Lietuvos kūno kultūros   institutas, 1992 m.
 Civilinė sauga. Civilinės saugos pagrindai. Kaunas, Kauno technologijos  universitetas, 1992 m.
 Civilinė sauga. Radioaktyviojo užteršimo ir cheminio užnuodijimo įvertinimas.  Kaunas, Kauno technologijos universitetas, 1992 m.
 Individualios apsaugos priemonės. Vilnius, Krašto apsaugos mokykla, 1992 m.
 Padalinių cheminis aprūpinimas. Vilnius, Lietuvos Respublikos Krašto apsaugos  ministerija, 1992 m.
 Nuodingosios medžiagos ir apsauga nuo jų. Vilnius, Lietuvos  Respublikos Krašto apsaugos ministerija, 1993 m.
 Naikinimo priemonių charakteristika. Vilnius, Lietuvos Respublikos Krašto  apsaugos ministerija, 1993 m.
 Padalinių apsauga ekstremaliomis sąlygomis. Vilnius, Lietuvos Respublikos  Krašto apsaugos ministerija, 1993 m.
 Karių apsaugos nuo naikinimo priemonių mokymo metodika. Vilnius, Lietuvos  Respublikos Krašto apsaugos ministerija, 1993 m.
 Radiacinės, cheminės ir biologinės apsaugos priemonės. Vilnius, Lietuvos  Respublikos Krašto apsaugos ministerija, 1993 m.
 Žinių apie radiaciją pagrindai. I dalis. Radiacija ir apsauga nuo jos.  Vilnius, Lietuvos Respublikos Krašto apsaugos ministerija, 1994 m.
 Apsauga nuo naikinimo priemonių. Vilnius, Lietuvos karo akademija, Žiburio  leidykla, 1996 m.
 Apsaugos nuo naikinimo priemonių organizavimo pagrindai. Vilnius, Lietuvos  karo akademija, 1997 m. 
 Apsauga nuo naikinimo priemonių. Vilnius, Lietuvos karo akademija, 1997 m. 
 Būrio vado darbas organizuojant būrio apsaugą nuo naikinimo priemonių. Vilnius, Lietuvos karo akademija, 1997 m.
 Kuopos vado darbas organizuojant kuopos apsaugą nuo naikinimo priemonių ir karių mokymą lauko sąlygomis. Vilnius, Lietuvos karo akademija, 1997.
 Radiacinės ir cheminės situacijos vertinimo lentelės. Vilnius, Lietuvos karo akademija, 1998.
 Petras Tarasenka. Kovotojo mokymas (parengė spaudai). Vilnius, Lietuvos karo akademija, 1998 m.
 Leonas Jovaiša. Pedagogikos terminai. Sutrumpintas leidinys. Vilnius, Lietuvos karo akademija, 1998 m.
 Pedagoginiai karių mokymo principai (pagal danų šaltinius). Vilnius, Generolo Jono Žemaičio Lietuvos karo akademija, 2000 m. 
 Kario ugdymas. Vadovėlis kariniams instruktoriamas ir vadams. Vilnius,  Generolo Jono Žemaičio Lietuvos karo akademija, 2001 m.
 Apsaugos nuo naikinimo priemonių enciklopedinis žodynas. Vilnius, Generolo   Jono Žemaičio Lietuvos karo akademija, 2002 m.
 Artilerijos enciklopedinis žodynas. Vilnius, Generolo Jono Žemaičio Lietuvos karo akademija, 2004 m.
 Enciklopedinis karybos žodynas [atsakingasis ir mokslinis redaktorius, parašė  du trečdalius straipsnių]. Vilnius, Generolo Jono Žemaičio Lietuvos karo   akademija, 2008 m.
 Anglų–lietuvių kalbų karybos žodynas. Antrasis pataisytas leidimas   [Internetinis leidinys]. Vilnius, Lietuvos Respublikos Krašto apsaugos   ministerija, 2009 m.
 Lietuvių–anglų kalbų karybos žodynas [Internetinis leidinys]. Vilnius,  Lietuvos Respublikos Krašto apsaugos ministerija, 2009 m.
 Anglų–lietuvių kalbų karo technikos žodynas. Vilnius, Generolo Jono Žemaičio   Lietuvos karo akademija, 2013 m.
 Lietuvių–anglų kalbų karo technikos žodynas. Vilnius, Generolo Jono Žemaičio Lietuvos karo akademija, 2015 m.
 Anglų–lietuvių kalbų karo technikos žodynas. Antrasis pataisytas leidimas (Internetinis leidinys). Vilnius, Generolo Jono Žemaičio Lietuvos karo akademija, 2016 m.
 Anglų–lietuvių kalbų karybos žodynas. Trečiasis pataisytas leidimas. Vilnius, Lietuvos Respublikos Krašto apsaugos ministerija, 2017 m.
 Lietuvių–anglų kalbų karybos žodynas. Antrasis pataisytas leidimas. Vilnius,  Lietuvos Respublikos Krašto apsaugos ministerija, 2017 m.
 Mes – Kisinai: Panevėžio Kisinų pėdsakais. Utena, UAB „Utenos Indra“, 2017 m. 
 Мы – Кисинасы: по следам Паневежских Кисинасов. Utena, UAB „Utenos Indra“, 2017 m. 
 We are the Kisinas. Utena, UAB „Utenos Indra“, 2018 m.
 Kaip aš praleidau savo 84-ąjį gimtadienį.Utena, UAB „Utenos Indra“, 2018 m.
 How I Spent the 84th Birthday. Utena, UAB „Utenos Indra“, 2018 m.
 Как я провел свой 84-й день рождения. Utena, UAB „Utenos Indra“, 2018 m.
 Kaip aš praleidau savo 85-ąjį jubiliejų.Utena, UAB „Utenos Indra“, 2019 m.
 How I Spent the 85th Birthday. Utena, UAB „Utenos Indra“, 2019 m.
 Как я провел свой 85-й юбилей. Utena, UAB „Utenos Indra“, 2019 m.
Kaip aš praleidau savo 86-ąjį gimtadienį.Charkovas, 2020 m.
 How I Spent the 86th Birthday. Charkovas, 2020 m.
 Как я провел свой 86-й день рождения. Charkovas, 2020 m.
 Lenkiant nekrologą arba Mano svajonės. Utena, UAB „Utenos Indra“, 2020 m.
 Lietuviškos karybos terminijos kūrimas (1990–2018), Mokslo studija [kartu su J. Budreikiene, J. Norgėla, A. Smetona]. Vilnius, Generolo Jono Žemaičio Lietuvos karo akademija, 2020 m.
 Dviejų brolių Kisinų protėvių istorija, UAB „Utenos Indra“,2022 m.
 The Historal Hersitage of Ancetors of the Two Kisinas Brothers, UAB „Utenos Indra“,2022 m.
 История предков двух братьев Кисинасов, UAB „Utenos Indra“,2022 m. 
 Karas Ukrainoje ir grįžimas į Lietuvą, UAB „Utenos Indra“,2022 m.
 War in Ukraine and Return to Lithuania, UAB „Utenos Indra“,2022 m.
 Война в Украине и возвращение в Литву, UAB „Utenos Indra“,2022 m.
 Kaip gyveni, pulkininke! UAB „Utenos Indra“,2023 m.
 Как дела, полковник!, UAB „Utenos Indra“,2023 m.
 How do Live, Colonel!, UAB „Utenos Indra“,2023 m.
 Kaip aš praleidau savo 89-tąjį gimtadienį, UAB „Utenos Indra“,2023 m.

 Šaltiniai 

Kategorija:TSRS karininkai
Kategorija:Lietuvos pulkininkai